पाएं अपने शहर की ताज़ा ख़बरें और फ्री ई-पेपरडाउनलोड करें
कंगना रनोट की बहन रंगोली चंदेल हमेशा से ही सोशल मीडिया वॉर में अपनी बहन का साथ देने के साथ लोगों पर बेतुके बयान देती नजर आती हैं। कंगना ने ट्विटर अकाउंट सस्पेंड होने से पहले देश में बन रहे नए ऑक्सीजन प्लांट्स का विरोध करते हुए कहा था कि पर्यावरण से जबरदस्ती ऑक्सीजन लेना खतरनाक साबित हो सकता है। एक्ट्रेस के इस बयान को ये हैं मोहब्बतें एक्टर करण पटेल ने री-शेयर करते हुए लिखा था कि ये महिला बहुत बड़ी स्टैंड-अप कॉमेडियन है जो देश में पैदा हुई है। जवाब में कंगना ने तो कुछ नहीं कहा, हालांकि उनकी बहन रंगोली ने करण को धरती का सबसे नल्ला आदमी कह दिया है। ये पहली बार नहीं है जब रंगोली ने किसी सेलेब्स पर पर्सनल और कंट्रोवर्शियल बयान दिया है। करण से पहले भी रंगोली कई बड़े बॉलीवुड सेलेब्स पर भद्दे बयान दे चुकी हैं। आइए जानते हैं वो सेलेब्स कौन से हैं-
महेश भट्ट
साल 2019 में सीएए (नागरिक्ता संशोधन) बिल पास होने के बाद देश में खूब हंगामा हुआ था। कई जगह लोग धरने पर बैठे थे जिन पर पुलिस ने खूब लाठियां बरसाई थीं। ऐसी ही एक घटना की एक तस्वीर शेयर करते हुए महेश भट्ट ने निराशा जताई थी। जवाब में रंगोली ने महेश भट्ट और उनकी बेटी पूजा भट्ट की लिप किस करते हुए एक तस्वीर शेयर करते हुए लिखा था, भट्ट साहब, किताबें पढ़ लेने से हम सिर्फ बड़ी बातें सीख सकते हैं, बड़े बन नहीं सकते। जवान बेटी को जांघ पर बैठाकर ऐसे किस करके फोटो खिंचवाते हो, इंसान अपने कर्मों से बड़ा बनता है। क्या किया है आपने अपने देश के लिए। ये फर्जी लिब्रलपन अब नहीं चलेगा।
मलाइका अरोड़ा
बॉलीवुड एक्ट्रेस मलाइका अरोड़ा ने नवम्बर 2019 में अपने बेटे के साथ एक तस्वीर शेयर की थी जिसमें अरहान उनके पैर दबा रहे थे। तस्वीर में मलाइका नाइट सूट पहने हुए बेहद बोल्ड नजर आ रही थीं। इस तस्वीर को री-शेयर करते हुए रंगोली ने लिखा, ये हैं देश की मॉडर्न मां, बहुत खूब। रंगोली की इस पोस्ट के लिए सोशल मीडिया पर लोगों जब आपत्ति जताई तो उन्होंने एक्ट्रेस का और मजाक उड़ाते हुए लिखा, लोग मलाइका के बारे में काफी बुरी बातें लिख रहे हैं। मैंने उसे मॉडर्न मां कहा था लेकिन लोग बेतुकी बातें लिख रहे हैं जो मेरे ख्याल से तस्वीर बयां कर रही है। लोगों ओवर इमेजिनेशन अच्छी नहीं है।
शबाना आजमी
कंगना रनोट लगातार बॉलीवुड इंडस्ट्री के लिए अपमानजनक बातें करती आई हैं। यहां तक कि एक्ट्रेस ने इंडस्ट्री को गटर तक कह दिया था। एक इंटरव्यू के दौरान सीनियर एक्ट्रेस शबाना आजमी ने कंगना के इस बयान पर कहा था कि वो एक्टिंग में माहिर हैं और उन्हें उसी पर फोकस करना चाहिए। शबाना ने ये भी कहा कि कंगना को डर है कि कहीं वो किसी दिन उनकी चर्चा बंद ना हो जाए। वो चर्चा में बने रहने के लिए ही ऐसी बातें कहती हैं। शबाना के इस बयान पर रंगोली ने कहा, आ गई सुसाइड गैंग। डियर शबाना जी, आपके लिए कुछ सवाल हैं। क्यों आप और आपके हसबैंड एक्टिंग और कविता से चिपके नहीं रहते। क्यों आप लोग लगातार एंटी इंडिया पॉलिटिक्स में रहते हैं। हैडलाइन में बने रहने के लिए?
तापसी पन्नू
तापसी ने सोशल मीडिया के जरिए कंगना रनोट और राजकुमार राव स्टारर फिल्म के ट्रेलर की जमकर तारीफ की थी, हालांकि एक्ट्रेस की पोस्ट में कहीं भी कंगना का नाम नहीं थी। इस बात से कंगना की बहन रंगोली इतनी नाराज हो गईं कि उन्होंने ट्विटर पर तापसी के लिए अपमानजनक बातें लिखना शुरू कर दिया। रंगोली ने अपने ट्वीट में लिखा, कुछ लोग कंगना को कॉपी करके ही अपनी दुकान चलाते हैं, मगर ये लोग कभी उसके ट्रेलर की तारीफ में उसका नाम नहीं लिखते। आखिरी बार तापसी जी ने कहा था कि कंगना को डबल फिल्टर की जरूरत है और तापसी आपको कंगना की सस्ती कॉपी बनना छोड़ देना चाहिए। इस ट्वीट के बाद तापसी ने भी बेहद समझदारी से रंगोली को जवाब दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva mai_Deva hin_Deva bho_Deva hin_Deva kas_Deva hin_Deva zho_Hant eng_Latn